Document ID: 31992R2400

ΚΑΝΟΝΙΣΜΟΣ (ΕΟΚ) αριθ. 2400/92 ΤΗΣ ΕΠΙΤΡΟΠΗΣ της 17ης Αυγούστου 1992 σχετικά με την πώληση σε προκαθορισμένη τιμή κατ' αποκοπή, με σκοπό τη μεταποίησή τους στα πλαίσια προγράμματος ενισχύσεως που οργανώνεται από ένα κράτος μέλος, ορισμένων βοείων κρεάτων που προέρχονται από τα αποθέματα της παρεμβάσεως και για την κατάργηση του κανονισμού (ΕΟΚ) αριθ. 475/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2066/92 (2), και ιδίως το άρθρο 7 παράγραφος 3,
Εκτιμώντας:
ότι ο ιταλικός οργανισμός παρεμβάσεως κατέχει ακόμη αποθέματα βοείου κρέατος με κόκαλα, που αγοράστηκαν- ότι, λαμβάνοντας υπόψη τις υψηλές δαπάνες αποθεματοποιήσεως, θα πρέπει να αποφευχθεί παράταση της περιόδου αποθεματοποιήσεως των κρεάτων- ότι η ιταλική κυβέρνηση οργάνωσε πρόγραμμα επισιτιστικής βοήθειας που προβλέπει την εξαγωγή μεταποιημένων προϊόντων προς ορισμένες τρίτες χώρες- ότι θα πρέπει να τεθούν προς πώληση ορισμένες ποσότητες των κρεάτων παρεμβάσεως που προαναφέρθηκαν για μια τέτοια μεταποίηση-
ότι το άρθρο 2 παράγραφος 1 του κανονισμού (ΕΟΚ) αριθ. 98/69 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 429/77 (4), προβλέπει ότι οι τιμές πωλήσεως κατεψυγμένων βοείων κρεάτων που αγοράστηκαν από τους οργανισμούς παρεμβάσεως δύνανται να καθορίζονται κατ' αποκοπή εκ των προτέρων- ότι ενδείκνυται να γίνει χρήση αυτού του συστήματος πωλήσεως-
ότι θα πρέπει να προβούμε σ' αυτή την πώληση σύμφωνα με τις διατάξεις του κανονισμού (ΕΟΚ) αριθ. 2173/79 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1809/87 (6), και του κανονισμού (ΕΟΚ) αριθ. 2182/77 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3988/87 (8), με την επιφύλαξη ειδικών παρεκκλητικών διατάξεων που προβλέπονται από τον παρόντα κανονισμό-
ότι, για να εξασφαλιστεί η οικονομική διαχείριση των αποθεμάτων, θα πρέπει να προβλεφθεί ότι οι οργανισμοί παρεμβάσεως πωλούν κατά προτεραιότητα τα κρέατα των οποίων η διάρκεια αποθεματοποιήσεως είναι μεγαλύτερη-
ότι θα πρέπει να καταργηθεί ο κανονισμός (ΕΟΚ) αριθ. 475/88 της Επιτροπής (9)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στα πλαίσια του εθνικού προγράμματος επισιτιστικής βοήθειας, ο ιταλικός οργανισμός παρεμβάσεως εξουσιοδοτείται να πωλήσει στην ιταλική κυβέρνηση 2 000 τόνους μπροστινών τετάρτων των οποίων οι τιμές αναφέρονται στο παράρτημα, για να μεταποιηθούν.
2. Με την επιφύλαξη των διατάξεων του παρόντος κανονισμού, η πώληση γίνεται σύμφωνα με τις διατάξεις του κανονισμού (ΕΟΚ) αριθ. 2173/79 και του κανονισμού (ΕΟΚ) αριθ. 2182/87.
3. Ο ιταλικός οργανισμός παρεμβάσεως πωλεί κατά προτεραιότητα τα προϊόντα με τη μεγαλύτερη διάρκεια αποθεματοποιήσεως.
Άρθρο 2
1. Η αίτηση αγοράς ισχύει εάν υποβάλλεται από αρμόδια ιταλική αρχή.
2. Οι αιτήσεις αγοράς δεν περιλαμβάνουν την ένδειξη της εγκαταστάσεως ή των εγκαταστάσεων στις οποίες είναι αποθηκευμένα τα ζητούμενα προϊόντα.
3. Δεν απαιτείται η σύσταση των εγγυήσεων που αναφέρονται στο άρθρο 15 παράγραφος 1 του κανονισμού (ΕΟΚ) αριθ. 2173/79 και στο άρθρο 4 παράγραφος 1 του κανονισμού (ΕΟΚ) αριθ. 2182/77.
4. Οι αρμόδιες ιταλικές αρχές μπορούν να ορίσουν έναν ή περισσότερους εντολοδόχους, για να προβεί στη μεταποίηση του κρέατος παρεμβάσεως σε ειδικά προϊόντα και τη μεταγενέστερη εξαγωγή των προϊόντων αυτών.
5. Οι αρμόδιες ιταλικές αρχές λαμβάνουν τα αναγκαία μέτρα ώστε τα μεταποιημένα προϊόντα να μπορούν να εξακριβωθούν, οποιαδήποτε στιγμή, ως αποτελούντα τμήμα ενός προγράμματος επισιτιστικής βοήθειας.
6. Οι αρμόδιες ιταλικές αρχές λαμβάνουν τα αναγκαία μέτρα ώστε τα αγοραζόμενα κρέατα, σύμφωνα με το παρόν άρθρο, να μεταποιηθούν σε ειδικά προϊόντα και αυτά να εξαχθούν μεταγενέστερα ως επισιτιστική βοήθεια εντός προθεσμίας 180 ημερών από την ημερομηνία συνάψεως της συμβάσεως για τον οργανισμό παρεμβάσεως.
Επιπλέον, κατά το μέτρο του δυνατού, οι αρμόδιες ιταλικές αρχές προσπαθούν να έχουν την εξασφάλιση ότι τα εν λόγω προϊόντα θα καταναλωθούν στη χώρα προορισμού όπως προβλέπεται στο πρόγραμμα της επισιτιστικής βοήθειας.
Άρθρο 3
Ο κανονισμός (ΕΟΚ) αριθ. 475/88 καταργείται.
Άρθρο 4
Ο παρών κανονισμός αρχίζει να ισχύει στις 3 Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Αυγούστου 1992.

Labels: 3
2
18
17